**Vážení rodičia!**

Život žiaka je každým rokom nákladnejší. A preto ponúkame našim žiakom medzinárodný preukaz ISIC/EURO<26, ktorý je identifikačným preukazom žiaka našej školy a zároveň Vám môže ušetriť desiatky až stovky eur.

**S preukazom získava Vaše dieťa možnosť:**

* **využiť** **zľavy** nie len na Slovensku, ale aj vo svete. Napr. v papiernictve Ševt, v kinách Cinema City a CINEMAX, na lyžovačke, pri občerstvení v McDonald´s, Subway či Burger King, pri nákupe oblečenia v obchodoch RESERVED, House a na ďalších asi 1.400 miestach na Slovensku.

Viac na [www.isic.sk/zlavy-na-slovensku](http://www.isic.sk/zlavy-na-slovensku/).

* **uplatniť si nárok na bezkonkurenčný študentský paušál Go Safe Yoxo** s veľkým obsahom dát – 17GB, s nekonečnými hovormi a SMS, ktorý je dostupný výhradne pre držiteľov preukazov ISIC. Viac na [www.isic.sk/pausalpreteba](http://www.isic.sk/pausalpreteba/).
* **využiť** preukaz ako **multifunkčnú dopravnú kartu** pre MHD, SAD a vlakovú dopravu na zľavnené cestovné po celom Slovensku - viac na [www.preukazstudenta.sk](http://www.preukazstudenta.sk/).
* využiť aj **50% zľavu na vlaky v Čechách**.
* pridať si preukaz do **aplikácie UBIAN a mať pod palcom svoje dopravné transakcie** a informácie o karte. Viac na [www.ubian.sk](https://www.ubian.sk/).
* **mať jeden preukaz platný v interných systémoch školy** pre evidenciu dochádzky či stravovania.

Pre žiakov je dôležité, **aby mohli preukaz plnohodnotne využívať a cestovať za študentské ceny už od prvého dňa**. Preto bude naša škola preukazy objednávať tak, aby sme ich žiakom odovzdali ešte pred začiatkom šk. roka, prípadne prvý školský deň.

**Aby ste mohli preukaz získať a používať je potrebné urobiť tieto kroky:**

****

**1. uhradili poplatok 22€ jednoducho podľa inštrukcie tu:**[**www.isic.sk/platbaskoly**](http://www.isic.sk/platbaskoly)

doručenie na školu môže pre veľký záujem trvať 2-3 týždne a preukazy uhradené neskôr nemusia byť pripravené
v 1. školský deň.

*(suma za kartu zahŕňa poplatok za licenciu ISIC/EURO<26 (10€) a poplatok za výrobu čipového preukazu a za jeho použitie u dopravcov (12€) na školský rok 2023/2024)*

**2. pripravili si 1 fotografiu žiaka (rozmer 25x25 mm), ktorú umiestnite na preukaz pri jeho prevzatí**

 Preukaz budete dostupný na vrátnici – informácia o doručení preukazov bude zverejnená na web-stránke školy.

****

Preukaz dostanete predpripravený na použitie vo všetkých jeho funkciách (pre použitie ako dopravnej karty je treba dobiť kredit/zakúpiť si lístok priamo u konkrétneho dopravcu). Až v ďalších rokoch sa platnosť preukazu predlžuje kúpou a nalepením známky ISIC (10€ *ISIC licencia na zľavy a paušál*) a SMS-kou (3,60€ *predĺženie preukazu na cestovanie*).

**Využívajte Vy a Vaše deti výhody medzinárodného preukazu ISIC tak, ako to robia držitelia preukazov a ich rodičia na celom svete.**